钦定古今图书集成/明伦汇编/氏族典/第537卷 > 石保吉
## 钦定古今图书集成/明伦汇编/氏族典/第537卷 > 石保吉

按《宋史石守信传》：“守信子保吉，字祐之，初以荫补天
平军衙内都指挥使，尚太祖第二女延庆公主，拜左
卫将军、驸马都尉，俄领爱州刺史。太平兴国初，迁本
州防御使。雍熙三年，出知河阳。四年，召入，复命知大
名府兼兵马都部署，连改横海、安国二镇节度。真宗
即位，加检校太尉、保平军节度。车驾幸澶渊，为驾前”
东西面都排阵使。辽骑数万骤至，保吉不介马而驰，
当其锋，辽人引去。二年，改镇安军节度。大中祥符初，
从东封，摄司徒，加检校太师，还镇。冬，公主疾，诏归视，
主薨。明年，保吉卒，年五十七，谥庄武。子贻孙，任崇仪
使、带御器械，坐事免官；孝孙，西京左藏库使。